Բազմաբնույթ աճուրդ

**Բազմաբնույթ աճուրդ** (), այն աճուրդն է, որտեղ վաճառվում են մի քանի նույնատիպ ապրանքներ։ Այդ բնույթները կարող են վաճառվել բոլորը նույն գնով (այն դեպքում, երբ աճուրդը միատեսակ գնով է (մեկ գնով աճուրդ) կամ տարբեր գներով (խտրական գնով աճուրդ)։

## Մեկ գնով աճուրդ
Մեկ գնով աճուրդ (հայտնի է նաև որպես «մաքրող գնի աճուրդ», վճարում ըստ էության, կամ սահմանային գնի աճուրդ, սահմանային գների համակարգ, բազմաբնույթ աճուրդի տեսակ է, որտեղ վաճառվում է որոշակի քանակությամբ նույնատիպ ապրանք, և բոլոր միավորները վաճառվում են նույն գնով։ Աճուրդի յուրաքանչյուր մասնակից կարող է ներկայացնել (հնարավոր է՝ մի քանի) հայտեր՝ նշելով միավորների այն քանակը, որը ցանկանում է գնել, և այն գինը, որը պատրաստ է վճարել յուրաքանչյուր միավորի համար։ Սովորաբար այս հայտերը գաղտնի են, այսինքն՝ մյուս գնորդներին չեն ներկայացվում մինչև աճուրդի ավարտը։ Աճուրդավարը նախ սպասարկում է ամենաբարձր գին առաջարկած գնորդին՝ տրամադրելով նրան իր պահանջած միավորները, ապա՝ հաջորդ բարձր գին առաջարկած գնորդին և այդպես շարունակ, մինչև ապրանքի ամբողջ քանակը սպառվում է։  Այնուհետև, բոլոր հաղթող հայտատուները վճարում են մեկ միավորի համար նույն գինը՝ ամենացածր հաղթող հայտի գինը, անկախ նրանից, թե իրականում ինչ գին էին առաջարկել։ Որոշ տարբերակներում հաղթողները վճարում են ոչ թե ամենացածր հաղթող, այլ ամենաբարձր պարտվող հայտի գինը։

Միատեսակ գնի աճուրդը կարող է օգտագործվել՝ միավորելու մի քանի վաճառողների կողմից առաջարկվող միավորները և դրանք վաճառելու բազմաթիվ գնորդների։ Այսպիսի աճուրդը, երբեմն նաև կոչվում է հայտերի շուկա կամ կրկնակի աճուրդ, ունի բաց շուկայի մեխանիզմի բնութագրեր, որտեղ բոլոր գնորդներն ու բոլոր վաճառողները, ովքեր հետաքրքրված են նույնատիպ ապրանքի առևտրով, կարող են միաժամանակ մասնակցել գործընթացին։

Մաքրող գնի մեխանիզմը հաճախ օգտագործվում է շուկայի համատեքստում՝ տվյալ ապրանքային շուկայի համար հիմնական գնային ինդեքս սահմանելու նպատակով։

Օրինակներ՝

* Կառավարության պարտատոմսերի աճուրդներ
* Էլեկտրաէներգիայի շուկայի աճուրդներ
* Համապատասխանության հավաստագրերի շուկաներ (օրինակ՝ ածխածնի արտանետումների համակարգերում)

Տեսականորեն, միատեսակ գնի աճուրդը խթանում է, որ հայտատուները ներկայացնեն ոչ անկեղծ հայտեր, եթե միայն նրանք չունեն պահանջարկ մեկ միավորի նկատմամբ։

Երբ հայտատուն ունի պահանջարկ մեկից ավելի միավորների համար, նա խթան ունի՝ նվազեցնել իր հայտերը առաջին միավորից բացի մյուսների համար, քանի որ այդ հայտերը կարող են ազդել այն գնի վրա, որը նա վերջում պետք է վճարի։

Այս պահանջարկի նվազեցումը հանգեցնում է ոչ արդյունավետ հավասարակշռության։

Այդ խնդիրը հաղթահարելու համար օգտագործվում է մի տարբերակ՝ Վիքրի-Քլարք-Գրոուս աճուրդը, որը պահպանելով անկեղծ հայտադրման խթանը՝ ապահովում է արդյունավետ արդյունքներ։

## Խտրական գնով աճուրդ
Խտրական գնով աճուրդում (կամ առաջարկած գնի վճարով աճուրդ) միանման ապրանքների մի քանի միավորներ վաճառվում են տարբեր գներով։ Օրինակ է Նիդեռլանդների ծաղկի աճուրդների համակարգը, որտեղ լոտը բաժանվում է (հնարավոր է) մի քանի գնորդի տարբեր աճուրդային փուլերում։ Այս գործընթացը արագացնելու համար յուրաքանչյուր հաջորդ աճուրդային փուլի սկզբնական գինը սահմանվում է նախորդ հաղթող հայտի գնից մի փոքր բարձր՝ մոտավորապես 15-20 ցենտով կամ միջինը 15-30%-ով։

## Յանկի աճուրդ
Յանկի աճուրդը բազմաբնույթ աճուրդի հատուկ տեսակ է։ OnSale.com-ը 1990-ականներին այս աճուրդը մշակել և գրանցել է որպես առևտրային նշան։ Յանկի աճուրդը միահատկանիշ բազմաբնույթ աճուրդ է, որը գործում է հոլանդական աճուրդի սկզբունքով, սակայն այստեղ հայտերը ներկայացվում են ընդհանուր միանման միավորների որոշակի բաժնեմասերի վրա։

Յանկի աճուրդում՝

* Վաճառվող ապրանքների ընդհանուր քանակը ֆիքսված է (ի տարբերություն բրազիլական աճուրդի)։
* Յուրաքանչյուր հայտատու կարող է հայտ ներկայացնել այդ ընդհանուր քանակից միայն փոքր բաժնեմասի վրա։
* Արդյունքում, մի մասը վաճառվում է լավագույն գնով, իսկ մնացածը՝ ոչ օպտիմալ (ցածր) գներով, ինչպես խտրական գնով աճուրդում։

## Ծանոթագրություններ

Կատեգորիա:Տնտեսագիտություն
Կատեգորիա:Ֆինանսներ